As **eleccións presidenciais de Polonia 2010** determinaron quen ía exercer a presidencia polaca de 2010 a 2015. A primeira rolda ocorreu o 20 de xuño, mais, como ningún candidato tivo maioría absoluta de votos, realizouse unha segunda volta o 4 de xullo, sendo finalmente elixido Bronislaw Komorowski. No momento das eleccións, Komorowski xa exercía o cargo de Presidente interino de Polonia, substituíndo a Lech Kaczyński, morto en abril de 2010, nun accidente aéreo cerca da base aérea de Smolensk. O irmán de Lech Kaczyński, Jarosław Kaczyński, foi o outro candidato que acompañou a Komorowski na segunda volta.

Contexto
--------

As eleccións adiantáronse cerca de tres meses debido á morte do Presidente Lech Kaczynski, que ademais aspiraba concorrer á reelección. O senador Jerzy Szmajdzinski, pre-candidato presidencial para a Alianza da Esquerda Democrática, tamén morreu no accidente aéreo.

Despois de falecer o Presidente o 10 de abril de 2010, a Constitución determinaba que o voceiro do Sejm, Bronislaw Komorowski, anunciara nun prazo de dúas semanas a convocatoria de eleccións no prazo de 60 días.

22 candidatos presentáronse ante a Comisión Nacional Electoral co requisito de mil sinaturas de apoio, pero despois a maioría dos candidatos foron marxinados das eleccións por non cumprir o requisito final para recoller cen mil sinaturas antes do 26 de maio.

Resultados
----------

### Primeira volta

| **Partido/Alianza** | **Candidato** | **Primeira volta: 20 de xulo de 2010** |
| --- | --- | --- |
| **Votos** | **Porcentaxe** |
|  | Plataforma Cívica |  | Bronisław Komorowski | 6 981 319 | 41'54 % |
|  | Lei e Xustiza |  | Jarosław Kaczyński | 6 128 255 | 36'46 % |
|  | Alianza da Esquerda Democrática |  | Grzegorz Napieralski | 2 299 870 | 13'68 % |
|  | Wolność i Praworządność |  | Janusz Korwin-Mikke | 416.898 | 2'48 % |
|  | Partido Popular Polaco |  | Waldemar Pawlak | 294.273 | 1'75 |
|  | Independente |  | Andrzej Olechowski | 242.439 | 1'44 % |
|  | Autodefensa da República de Polonia |  | Andrzej Lepper | 214.657 | 1'28 % |
|  | Dereita da República |  | Marek Jurek | 177.315 | 1'06 % |
|  | Partido Polaco do Traballo |  | Bogusław Ziętek | 29.548 | 0'18 % |
|  | Loitando por Solidariedade |  | Kornel Morawiecki | 21.596 | 0'13 % |
|   **Total votos válidos** | 16 806 170 | 100 % |
| **Fonte:** Comisión Electoral Nacional de Polonia. |

Resultados da primeira volta por Voivodías
Resultados da primeira volta por Powiats 

### Segunda volta

| **Partido/Alianza** | **Candidato** | **Segunda volta: 4 de xullo de 2010** |
| --- | --- | --- |
| **Votos** | **Porcentaxe** |
|  | Plataforma Cívica |  | Bronisław Komorowski | 8 933 887 | 53'01 % |
|  | Lei e Xustiza |  | Jarosław Kaczyński | 7 919 134 | 46'99 % |
|   **Total votos válidos** | 16 853 021 | 100 % |
|

Resultados da segunda volta por Voivodías 
Resultados da segunda volta por Powiats

Notas
-----

1. ↑  "Polish politicians warn election campaign could turn 'nasty'". *RIA Novosti* (en inglés). 27 de abril de 2010. Consultado o 27 de marzo de 2011.
2. ↑  "10 presidential hopefuls make the cut". *Polskie Radio* (en inglés). 7 de maio de 2010. Consultado o 27 de marzo de 2011.
3. ↑  Comisión Electoral Nacional de Polonia (20 de xuño de 2010). "OBWIESZCZENIE PAŃSTWOWEJ KOMISJI WYBORCZEJ" (PDF) (en polaco). Consultado o 27 de marzo de 2011. [*Ligazón morta*]

Véxase tamén
------------

### Outros artigos

* Presidente de Polonia